**УТВРЂЕНЕ ПРОЦЕДУРЕ ЗА ПРИМОПРЕДАЈУ ПОСМРТНИХ ОСТАТАКА / ТЕЛА**

**У циљу олакшавања поступака репатријације и поштовања права породица да знају судбину и место где се налазе њихови нестали чланови породица, на основу закључака са седнице Радне групе за нестала лица, одржане 20. Јуна 2018. године у Приштини, Делегација Београда и Делегација Приштине сагласне су са дефинисаним процедурама.**

**За било коју од доле поменутих активности, заинтересоване стране треба да писменим путем, а преко Председавајућег Радном групом за нестала лица обавесте једна другу 10 дана пре планираних активности, уколико саме не одлуче другачије.**

**Свака од страна је дужна да именује Координатора који ће обавити све припреме и унутрашњу организацију које су неопходне за репатријацију и сахрану идентификованих посмртних остатака / тела.**

**РЕПАТРИЈАЦИЈА**

1. Репатријацију идентификованих посмртних остатака / тела са територије Косова\* на територију Србије спроводи Институт за судску медицину, преко Приштинске делегације
	1. Идентификовани посмртни остаци / тела предају се делегацији Београда на административном прелазу Мердаре или Институту за судску медицину на Косову\*
	2. Заједно са посмртним остацима, предају се и неопходна документа, као што су: потврда о смрти, потврда о идентификацији и друга потребна документа
2. Репатријацију посмртних остатака / тела идентификованих на територији Србије које би требало вратити на Косово\* спроводи Институт за судску медицину у Србији, преко Београдске делегације
	1. Идентификовани посмртни остаци / тела предају се Приштинској делегацији на административном прелазу Мердаре или Институту за судску медицину у Србији
	2. Заједно са посмртним остацима, предају се и неопходна документа, као што су: потврда о смрти, потврда о идентификацији и друга потребна документа

**САХРАЊИВАЊЕ**

1. Предају идентификованих посмртних остатака / тела породицама ради сахране или у случају поновног сахрањивања посмртних остатака / тела уколико се породица која живи у Србији, изјасни да жели да се сахрана обави на Косову\*, врши Институт за судску медицину на Косову\* у складу са договором постигнутим између Београдске И Приштинске делегације

**\*(Овај назив је без прејудицирања статуса И у складу је са Резолуцијом Савета безбедности Уједињених нација 1244 И мишљењем Међународног суда правде о декларацији о независности Косова)**

* 1. Поводом ове предаје / поновног сахрањивања ових посмртних остатака / тела, Београдска делегација може бити присутна у својству посматрача
	2. Уколико породица није у могућности да присуствује сахрани свог идентификованог члана породице, Београдска делегација може присуствовати и у име породице уз одговарајуће овлашћење дато од стране породице
1. Предају идентификованих посмртних остатака / тела породицама ради сахране или у случају поновног сахрањивања посмртних остатака / тела уколико се породица која живи на Косову\*, изјасни да жели да се сахрана обави у Србији, врши Институт за судску медицину у Србији у складу са договором постигнутим између Београдске И Приштинске делегације
	1. Поводом ове предаје / поновног сахрањивања ових посмртних остатака / Приштинска делегација може бити присутна у својству посматрача
	2. Уколико породица није у могућности да присуствује сахрани свог идентификованог члана породице, Приштинска делегација може присуствовати и у име породице уз одговарајуће овлашћење дато од стране породице

**ТРОШКОВИ**

1. Сви трошкови везани за активности из тачака 1-4 ових процедура падају на терет надлежних тела

**ИЗМЕНЕ**

1. Свака од страна може захтевати у писменој форми измену процедура до које може доћи искључиво на основу међусобног договора

**ЈЕЗИЦИ**

1. Документ је на српском, албанском и енглеском језику. Енглеска верзија сматра се одлучујућом у случају неслагања

|  |  |
| --- | --- |
| **БЕОГРАДСКА ДЕЛЕГАЦИЈА****Руководилац****Вељко Одаловић** | **ПРИШТИНСКА ДЕЛЕГАЦИЈА****Руководилац****Ибрахим Маколи** |